Valamennyi oktatónak, TDK felelősnek, hallgatónak

Helyben

**Kedves Kolleginák, Kollégák, TDK Felelősök, TDK-zó Hallgatók!**

Hagyományainknak megfelelően a 2024/2025-es tanév őszi szemeszterében is megrendezzük az Intézményi Tudományos Diákköri Konferenciát, amelyen a hallgatók a XXXVII. Országos Tudományos Diákköri Konferencián (OTDK) való részvételre szerezhetnek jogosultságot. Az őszi intézményi TDK elsődleges célja azon hallgatók OTDK szereplésének biztosítása, akik valamilyen oknál fogva nem vettek részt a tavaszi fordulón.

Az intézményi TDK-n ennek megfelelően helyezéseket nem osztunk ki. A szóbeli prezentációt követően a hallgatók arról kapnak visszajelzést, hogy a tagozati bizottság támogatja, vagy nem támogatja a pályamű OTDK-nevezését. A hallgatók a részvételről oklevelet kapnak.

A konferencia időpontja **2024. november 22. péntek.** Minthogy az OTDK-ra történő nevezés előfeltétele, hogy az indulni kívánó hallgatók a megfelelő formai kritériumoknak megfelelő TDK dolgozataikat az OTDT online rendszerébe feltöltsék, fontos, hogy az alábbi kéréseket, instrukciókat, határidőket maximálisan vegye mindenki figyelembe.

**Határidők, időpontok:**

* **2024. október 6. (vasárnap) 24:00-ig**:

o a nevezés leadása elektronikus (WORD és PDF) formátumban;

o a dolgozatok megküldése elektronikus (PDF) formátumban;

* **2024. október-november:** opponensek felkérése; dolgozatok bíráltatása; az opponensi vélemények beérkezése, megküldése a hallgatóknak; a tagozatok beosztása; a zsűrik összeállítása; a konferencia előkészítése;
* **2024. november 22.**

o **9.00–16.00** Intézményi Tudományos Diákköri Konferencia (a jelentkezők számának függvényében változhat);

* **2025. december-január: az első alkalommal résztvevők regisztrációja az OTDT online rendszerben (egyénileg);**
* **2025. december-január: A pályamunkák feltöltése az OTDT rendszerbe (egyénileg).**

**A nevezés feltételei:**

1. A kitöltött, aláírt jelentkezési lap (letölthető a KTDT honlapjáról) elektronikus változatának eljuttatása a KTDT-hez, illetőleg a szak, intézet TDK-felelőséhez**. Az aláírás után digitalizálva (PDF-formátumban)!**

**2.** Intézményi igazolás leadása az aktív hallgatói jogviszonyról digitalizálva (PDF formátumban).

**3.** A dolgozat rövid (max. 1000n terjedelmű) tartalmi összefoglalója elektronikus változatának (WORD formátumban) eljuttatása a KTDT-hez, valamint az intézet, szak TDK-felelősének drótposta címére.

**4.** A jeligével ellátott pályaművet PDF-formátumban a KTDT drótposta címére (***ktdt.btk.pte@gmail.com)*** kérjük eljuttatni. Kérjük, a pályamunkán ne tüntessék fel a szerző és a témavezető nevét! **A fájl címe egyezzen meg a jeligével!**

**5.** A konzulenssel tett közös nyilatkozat (az űrlap letölthető a honlapról) eljuttatása a KTDT-hez (aláírás után digitalizálva, PDF formátumban).

**6.** A jelentkezési adatok megadása és feltöltése a következő űrlapon: ***https://forms.gle/mJgn2Giu35VZvuF88***

**A résztvevők köre:**

* A konferenciára a PTE BTK-val aktív hallgatói jogviszonyban álló hallgatók nevezhetnek.
* Azok a hallgatók jelentkezhetnek, akik a jelentkezés előtt még nem szereztek MA abszolutóriumot, és nem záróvizsgáztak. Ebből következik, hogy a 2024 júniusában MA-n végzett hallgatók sajnálatos módon nem mérettethetik meg magukat a versenyen.

A levelezős hallgatók részvételével kapcsolatban a következő kritériumot kell szem előtt tartanunk: másoddiplomás alapképzésben résztvevők közül a második szakjukat folyamatos jogviszony keretében végzők mutathatják be dolgozataikat – melyeket e szak keretében készítettek.

**A pályamű:**

* A *leendő* diplomamunkával *megegyezhet* a TDK dolgozat. Minthogy az intézményi TDK kiírása értelmében a diplomadolgozatok leadási határidejét megelőzi az intézményi TDK-ra történő jelentkezés dátuma, így értelemszerűen az őszi szemeszterben záróvizsgázni kívánó hallgatók *részt vehetnek készülő szakdolgozatukkal* a konferencián. (Majd az OTDK-ra történő nevezéshez közös nyilatkozatot kell tenni a konzulenssel, hogy még az abszolutórium kiállítása előtt mutatták be a pályaművet.)
* Az OTDK-ra benyújtott munka címének *azonosnak kell lennie* azzal a pályamunkával, melyet a hallgató az intézményi konferencián bemutatott. Az intézményi TDK-n bemutatott dolgozatok címei a konferenciát követően az OTDK adatbázisában rögzítésre kerülnek.
* A formai és terjedelmi kritériumokat illetően az OTDT előírásai az irányadóak. Annál is inkább érdemes tanulmányozni mivel a korábbi tapasztalatok szerint az egyes szekciók elvárásai nem egységesek. (Segítségként az alábbiakban röviden összefoglaljuk az egyes szekciók felhívásainak formai követelményeit.) Bővebben l. a 37. OTDK szekciófelhívásainak formai követelményekről szóló mellékletét: <https://otdk.hu/szekcio-felhivasok> )

**1. Humán Tudományi Szekció**

Betűtípus: Times New Roman Betűméret: 12 pt Sortáv: 1,5 Margó: 2,5 cm

*Szekció specifikus kritériumok*

A pályamunka terjedelme minimum 40.000, maximum 90.000 leütés (karakter szóközzel) lehet, amibe a (láb)jegyzetek, a tartalom- és irodalomjegyzék is beleszámít, a mellékletek viszont ezen kívül értendők. A mellékletek kiegészítő dokumentumként tölthetők fel az OTDT online rendszerbe, a kiegészítő dokumentumra vonatkozó fenti leírás alapján.

**2. Pedagógiai, Pszichológiai, Andragógiai és Könyvtártudományi Szekció**

*Általános formai kritériumok:*

Betűtípus: Times New Roman Betűméret: 12 pt Sortáv: 1,5 Margó: 2,5

*Szekció specifikus kritériumok:*

A dolgozat terjedelmi követelménye minimum 20 oldal, maximum 40 oldal. E terjedelembe beletartozik a tartalomjegyzék, az absztrakt és az irodalomjegyzék. A főszövegben szintén javasolt elhelyezni azokat az ábrákat és táblázatokat, melyek a szövegben leírtak megértéséhez szükségesek. Amennyiben ezeken felül is szeretne a szerző táblázatokat, ábrákat csatolni, ám azok nem nélkülözhetetlenek a főszöveg megértéséhez, azok a mellékletben helyezhetőek el. A pályamunkában szereplő ábrákat és táblázatokat számozni kell, és a szövegben ennek megfelelően kell hivatkozni rájuk. A dolgozat melléklete (mely a 20-40 oldal terjedelmen felül számítható) külön fájlban, kiegészítő dokumentumként kezelendő és tölthető fel (amennyiben azonban a melléklettel együtt sem haladná meg a terjedelem a 40 oldalt, egy fájlként feltölthető a pályamunkával együtt). Kiegészítő dokumentum feltöltése tehát engedélyezett. A kiegészítő dokumentumot egyetlen fájlként kell feltölteni, amelynek maximum mérete 10 megabájt lehet. Hivatkozások módja: A hivatkozások és az irodalomjegyzék formátumának az APA hivatkozási stílust kell követni, erről részletes tájékoztatás található a Gyermeknevelés Tudományos Folyóirat honlapján, amely az alábbi linken keresztül elérhető: <http://ojs.elte.hu/gyermekneveles/stylesheet>

**3. Tanulás- és Tanításmódszertani – Tudástechnológiai Szekció**

*Általános formai kritériumok:*

A betűtípusra és oldalbeállításra vonatkozó alábbi paraméterek csak ajánlások, amennyiben a tudományterületi sajátosságok indokolják, azoktól el lehet térni. Betűtípus: Times New Roman (szakmaspecifikusan más betűtípus is lehetséges: pl. matematikai képletek esetén). A pályamunkában szereplő ábrákat és táblázatokat arab számokkal kell számozni, és a szövegben ennek megfelelően kell hivatkozni rájuk. A más szerzőktől származó ábrák, táblázatok pontos forrását minden esetben kérjük feltüntetni az ábra, illetve a táblázat címe alatt. Betűméret: 12 pt Sortáv: 1,5 Margó: 2,5 cm

*Szekció specifikus kritériumok:*

A pályamunkának minimum 30 oldalnak kell lennie mellékletek nélkül. A teljes terjedelem irodalomjegyzékkel, mellékletekkel, fényképekkel, hivatkozásokkal, függelékkel együtt maximum 100 oldal lehet. A maximum oldalszámot az OTDT online rendszer a feltöltéskor ellenőrzi. Kiegészítő dokumentum feltöltése engedélyezett. A kiegészítő dokumentumot egy fájlként kell feltölteni, amelynek mérete maximum 10 megabájt lehet.

A hivatkozások módja: APA 7.0 link: <https://sti.ppk.elte.hu/dstore/document/4459/APA%207.pdf>

Címoldal: a szerző(k) nevét, szakját és képzési szintjét, a TDK-pályamunka címét, a küldő intézmény nevét, készítés éve. A pályamunkában szerepeljen tartalomjegyzék, amely a pályamunka főbb felépítését tartalmazza, oldalszámokkal együtt. Címek, alcímek: Az alcímek, fejezetcímek jelzése decimális számokkal történjen a következő módon: 1. Elsőrendű; 1.2 Másodrendű; 1.2.3 Harmadrendű. Szövegbeli kiemelések: A szövegben a nyelvi adatokat és példákat dőlt betűvel, a tartalmi kiemelést félkövér betűkkel kell jelezni. Aláhúzást, más megoldást kiemelésre ne használjon!

**4. Társadalomtudományi Szekció**

*Általános formai kritériumok*

Betűtípus: Times New Roman Betűméret: 12 Sortáv: 1,5 Margó: 2,5

*Szekció specifikus kritériumok*

A pályamunka minimum oldalszáma: 20. A pályamunka maximum oldalszáma: 60. A pályamunka tartalmi része – azaz a címlap, a tartalomjegyzék, az irodalomjegyzék és a melléklet(ek) nélkül értendő – rész legalább 20, legfeljebb 40 oldal. A nem tartalmi rész terjedelme legfeljebb 20 oldal.

Kiegészítő dokumentum feltöltése: nem engedélyezett A hivatkozások formátuma feleljen meg a szakmai sztenderdeknek (pl. Harvard-rendszer). Az irodalomjegyzékben, a táblázatokban és a mellékletekben 10-es betűtípus és 1-es sortáv is használható. Az ábrákat és a táblázatokat számozni kell, és a szövegben ennek megfelelően kell hivatkozni rájuk.

Bármely felmerülő további kérdés, probléma esetén kérjük, forduljanak bizalommal a KTDT tagjaihoz (személyesen, telefonon, drótpostán)!

Pécs, 2024. június 25.

A KTDT nevében üdvözlettel:

A képen szöveg látható

Automatikusan generált leírás

Dr. Pohárnok Melinda

KTDT elnök sk.